ತಂದೆ ಆಸ್ತಿ ಅಡ ಇಟ್ಟಿದ್ರು, ತಾಯಿ ಒಡವೆ ಮಾರಿದ್ರು; ಬಾಲ್ಯದಲ್ಲಿ ಅವಮಾನ ತಿಂದ ಈ ಸ್ಟಾರ್ ಕಿಡ್ ಆಸ್ತಿ ಇಂದು 1800 ಕೋಟಿ! ಧರ್ಮ ಪ್ರೊಡಕ್ಷನ್ಸ್ ತನ್ನ ಆರಂಭಿಕ ದಿನಗಳಲ್ಲಿ ಸತತ ಐದು ವೈಫಲ್ಯಗಳನ್ನು ಕಂಡ ನಂತರ ಈ ಸ್ಟಾರ್ ಕಿಡ್ ತಂದೆ ಆಸ್ತಿ ಮಾರಬೇಕಾಯಿತು, ತಾಯಿ ಒಡವೆ ಅಡ ಇಡಬೇಕಾಯಿತು.. ಆದರೆ, ಈತ ಮಾತ್ರ ಸೋಲಿಲ್ಲದ ಸರದಾರನಾಗಿ ಆಸ್ತಿ ಬೆಳೆಸಿದ. ಧರ್ಮ ಪ್ರೊಡಕ್ಷನ್ಸ್ ತನ್ನ ಆರಂಭಿಕ ದಿನಗಳಲ್ಲಿ ಸತತ ಐದು ವೈಫಲ್ಯಗಳನ್ನು ಕಂಡ ನಂತರ ಈ ಸ್ಟಾರ್ ಕಿಡ್ ತಂದೆ ಆಸ್ತಿ ಮಾರಬೇಕಾಯಿತು, ತಾಯಿ ಒಡವೆ ಅಡ ಇಡಬೇಕಾಯಿತು.. ಆದರೆ, ಈತ ಮಾತ್ರ ಸೋಲಿಲ್ಲದ ಸರದಾರನಾಗಿ ಆಸ್ತಿ ಬೆಳೆಸಿದ. ಮೇ 25, 1972ರಂದು ಮುಂಬೈನಲ್ಲಿ ನಿರ್ಮಾಪಕ ಯಶ್ ಜೋಹರ್ ಮತ್ತು ಹಿರೂ ಜೋಹರ್ ದಂಪತಿಗೆ ಜನಿಸಿದ ಕರಣ್ ಜೋಹರ್ ಇಂದು ಭಾರತದ ಅತ್ಯಂತ ಪ್ರಭಾವಶಾಲಿ ಮತ್ತು ಶ್ರೀಮಂತ ಚಲನಚಿತ್ರ ನಿರ್ಮಾಪಕರಲ್ಲಿ ಒಬ್ಬರು. 1998ರಲ್ಲಿ ಅವರ ಚೊಚ್ಚಲ ಚಿತ್ರ ಕುಚ್ ಕುಚ್ ಹೋತಾ ಹೈ ನಿಂದ 2023 ರಲ್ಲಿ ಅವರ ಇತ್ತೀಚಿನ ಬಿಡುಗಡೆಯಾದ ರಾಕಿ ಔರ್ ರಾಣಿ ಕಿ ಪ್ರೇಮ್ ಕಹಾನಿ ವರೆಗೆ, ಕರಣ್ ನಿರ್ದೇಶಿಸಿದ ಎಲ್ಲಾ ಚಲನಚಿತ್ರಗಳು ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ವಿಯಾಗಿದೆ. ನಿರ್ದೇಶಕ ತಮ್ಮ ತಂದೆ 1979ರಲ್ಲಿ ಸ್ಥಾಪಿಸಿದ ಧರ್ಮ ಪ್ರೊಡಕ್ಷನ್ಸ್‌ನ ಪರಂಪರೆಯನ್ನು ಮುಂದಕ್ಕೆ ಕೊಂಡೊಯ್ದಿದ್ದಾರೆ ಮತ್ತು ಅದನ್ನು ದೇಶದ ಅತಿ ದೊಡ್ಡ ನಿರ್ಮಾಣ ಸಂಸ್ಥೆಗಳಲ್ಲಿ ಒಂದನ್ನಾಗಿ ಮಾಡಿದ್ದಾರೆ. ಆದರೆ, ಸ್ಟಾರ್ ಕಿಡ್ ಆದ ನಂತರವೂ, ಕರಣ್ ಜೋಹರ್ ಅವರಿಗೆ ಇದು ಸುಲಭದ ಪ್ರಯಾಣವಾಗಿರಲಿಲ್ಲ, ಏಕೆಂದರೆ ಅವರು ತಮ್ಮ ಬಾಲ್ಯದಲ್ಲಿ ಸಾಕಷ್ಟು ಅವಮಾನ, ಹಿಂಸೆಗೆ ಒಳಗಾಗಿದ್ದರು ಎಂದು ತಮ್ಮ ಹಲವಾರು ಸಂದರ್ಶನಗಳಲ್ಲಿ ವಿವರಿಸಿದ್ದಾರೆ. ನಿಖಿಲ್ ತನೇಜಾ ಅವರ ಪಾಡ್‌ಕಾಸ್ಟ್‌ನಲ್ಲಿ ಕಳೆದ ವರ್ಷ, ಕರಣ್ ತನ್ನ ಬಾಲ್ಯದಲ್ಲಿ 'ಪ್ಯಾನ್ಸಿ' ಎಂದು ಕರೆಯುವುದು ತನ್ನ ಮಾನಸಿಕ ಆರೋಗ್ಯದ ಮೇಲೆ ಹೇಗೆ ಪರಿಣಾಮ ಬೀರಿತು ಎಂಬುದನ್ನು ಹಂಚಿಕೊಂಡಿದ್ದರು. 'ಇಂದು ನೀವು ಗೇ, ಫಾಗ್ ಅಥವಾ ಹೋಮೋ ಎಂದು ಕರೆಯುವದನ್ನು ಅವಹೇಳನಕಾರಿ ಸ್ವರದಲ್ಲಿ ಹೇಳಿದರೆ, ಅದನ್ನು ಆ ದಿನಗಳಲ್ಲಿ ಪ್ಯಾನ್ಸಿ ಎಂದು ಕರೆಯಲಾಗುತ್ತಿತ್ತು. ಮತ್ತು, ಇದು ಅಕ್ಷರಶಃ, ನಿಜವಾಗಿಯೂ ನನ್ನನ್ನು ಚಿಪ್ಪಿನೊಳಗೆ ತಳ್ಳಿದ ಪದವಾಗಿತ್ತು' ಎಂದು ಕರಣ್ ಹೇಳಿದ್ದಾರೆ. ಕರಣ್ ತಂದೆ ಧರ್ಮ ಪ್ರೊಡಕ್ಷನ್ಸ್ ಹುಟ್ಟು ಹಾಕಿದಾಗ ಮೊದಲ ಚಿತ್ರ ದೋಸ್ತಾನಾ ಸೂಪರ್ ಹಿಟ್ ಆಯಿತು. ಆದರೆ ಆ ಬಳಿಕ ಸರಣಿಯಲ್ಲಿ 5 ಚಿತ್ರಗಳು ಸೋಲು ಕಂಡಾಗ ಎದುರಿಸಿದ ಕಷ್ಟವನ್ನು ಕರಣ್ ಹಂಚಿಕೊಂಡಿದ್ದಾರೆ. 'ಆ ದಿನಗಳಲ್ಲಿ, ನಾವು ಚಲನಚಿತ್ರಗಳಿಗೆ ಹಣಕಾಸು ಪಡೆಯುತ್ತಿದ್ದೆವು. ಹಣಕಾಸುದಾರರು ನಮಗೆ ಹಣವನ್ನು ನೀಡುತ್ತಾರೆ ಮತ್ತು ನಾವು ಅವುಗಳನ್ನು ಹಿಂದಿರುಗಿಸಬೇಕಿತ್ತು. ಒಂದು ಚಲನಚಿತ್ರವು ವಿಫಲವಾದಾಗ, ನನ್ನ ಅಮ್ಮ (ಹಿರೂ ಜೋಹರ್) ನನ್ನ ನಾನಿಯ ಫ್ಲಾಟ್ ಅನ್ನು ಮಾರಿದರು, ಮತ್ತು ಇನ್ನೊಂದು ಸೋತಾಗ, ನನ್ನ ತಂದೆ ಅವರು ದೆಹಲಿಯಲ್ಲಿದ್ದ ಸ್ವಲ್ಪ ಆಸ್ತಿಯನ್ನು ಮಾರಬೇಕಾಯಿತು. ಹೀಗೇ ಇದು 5 ಚಿತ್ರಕ್ಕೆ ಮುಂದುವರಿಯಿತು' ಎಂದು ಕರಣ್ ಹೇಳಿದ್ದಾರೆ. ಆದರೆ, 1998ರಲ್ಲಿ ಕರಣ್ ಮೊದಲ ಬಾರಿ ನಿರ್ದೇಶನಕ್ಕಿಳಿದು 'ಕುಚ್ ಕುಚ್ ಹೋತಾ ಹೈ' ನಿರ್ಮಿಸಿದಾಗ ಅದು ಸೂಪರ್ ಹಿಟ್ ಆಯಿತು. ನಂತರದಲ್ಲಿ ಕರಣ್ ಮುಟ್ಟಿದ್ದೆಲ್ಲ ಚಿನ್ನ ಎಂದಾಯಿತು. ಚಿತ್ರಗಳಷ್ಟೇ ಅಲ್ಲದೆ, ಕಾಫಿ ವಿತ್ ಕರಣ್ ಕಾರ್ಯಕ್ರಮ ಕೂಡಾ ಸೂಪರ್ ಡೂಪರ್ ಹಿಟ್ ಆಯಿತು. ಇಂದು ಕರಣ್ ಜೋಹರ್ ನಿವ್ವಳ ಮೌಲ್ಯ 1800 ಕೋಟಿ ರೂ. ಎರಡು ಮಕ್ಕಳನ್ನು ಬಾಡಿಗೆ ತಾಯಿಯ ಮೂಲಕ ಪಡೆದು ಸಾಕುತ್ತಿದ್ದಾರೆ ಕರಣ್.